CELEX: C2005/193/52
Language: fi
Date: 2005-08-06 00:00:00
Title: Asia T-197/05: Asa Sundholm 9.5.2005 Euroopan yhteisöjen komissiota vastaan nostama kanne

6.8.2005   
            
            
               FI
            
            
               Euroopan unionin virallinen lehti
            
            
               C 193/31
            
         Asa Sundholm 9.5.2005 Euroopan yhteisöjen komissiota vastaan nostama kanne
   (Asia T-197/05)
   (2005/C 193/52)
   Oikeudenkäyntikieli: ranska
   Asa Sundholm, kotipaikka Bryssel, on nostanut 9.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Xavier Martin Membiela, Albert Coolen ja Etienne Marchal, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa komission päätöksen, jossa vahvistetaan kantajan urakehitystä koskeva kertomus vuodelle 2003
            
         
               2)
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja vetoaa ensinnäkin arvioijan antamien arvosanojen ja kommenttien välillä oleviin ilmeisiin epäjohdonmukaisuuksiin, joista seuraa perusteluvelvollisuuden laiminlyönti.
   Lisäksi kantaja vetoaa ilmeiseen arviointivirheeseen siltä osin kuin häntä on moitittu siitä, että hän vaati esimiehiltään täsmennystä hänen tavastaan täyttää tehtävänsä saamatta näiltä vahvistusta siitä, että kyseiset ohjeet oli etukäteen määrätty tavalla, jota ei ollut tarpeen selventää.
   Lopuksi kantaja vetoaa väitettyyn puolustautumisoikeuksien rikkomiseen väittäen, että arvioija perusti päätöksensä uusiin seikkoihin ilman, että hänelle annettiin mahdollisuus ottaa niihin kantaa.